cyanic-selkie/wikianc huggingface dataset:
ดนตรีแดนซ์
ดนตรีแดนซ์ (dance music) เป็นดนตรีที่ประพันธ์ขึ้นโดยเฉพาะเพื่ออำนวยความสะดวกหรือเพื่อคลอไปกับการเต้นรำ ในด้านการแสดง ดนตรีแดนซ์แบ่งประเภทหลักเป็นดนตรีแดนซ์สดกับดนตรีแดนซ์ที่บันทึกไว้ ขณะที่มีหลักฐานยืนยันว่ามีการเต้นรำพร้อมกับดนตรีตั้งแต่ยุคโบราณ (ตัวอย่างเช่น แจกันสมัยกรีกโบราณแสดงนักเต้นรำร่วมกับนักดนตรี) ดนตรีแดนซ์ฝั่งตะวันตกยุคแรก ๆ คือการเต้นรำยุคกลางที่เหลือรอดมาได้ ในยุคบาโรก รูปแบบการเต้นรำหลัก ๆ คือการเต้นรำในราชสำนักคนชั้นสูง
ดนตรีแดนซ์สมัยใหม่ได้เกิดขึ้นจากเพลงลีลาศแบบตะวันตกในปลายศตวรรษที่ 19 ในช่วงต้นศตวรรษที่ 20 การเต้นลีลาศได้เพิ่มความนิยมในหมู่ชนชั้นแรงงานที่มักเข้าร่วมงานเต้นรำสาธารณะ ดนตรีแดนซ์กลายเป็นที่นิยมอย่างมากในช่วงยุค 1920 ในยุค 1930 ดนตรีสวิงเป็นดนตรีแดนซ์ที่นิยมในอเมริกา ยุค 1950 ร็อกแอนด์โรลกลายเป็นดนตรีแดนซ์ที่นิยม ในช่วงปลายยุค 1960 มีการเกิดของแนวเพลงโซลและอาร์แอนด์บีและดิสโก้ในยุค 1970 ซึ่งทำให้ดนตรีแดนซ์เป็นที่นิยมมากในผู้คนทั่วไป มาถึงช่วงปลายยุค 1970 ดนตรีอิเล็กทรอนิกส์แดนซ์ได้รับการพัฒนามาเรี่อย ๆ โดยส่วนใหญ่ใช้เครื่องดนตรีอิเล็กทรอนิกส์ ซึ่งเป็นรูปแบบของเพลงสมัยนิยมที่มักจะเปิดในไนต์คลับ สถานีวิทยุ คอนเสิร์ต
ไซเคเดลิกแทรนซ์
ไซเคเดลิกแทรนซ์ (Psychedelic trance) บางครั้งเรียก ไซแทรนซ์ (Psytrance) เป็นแนวเพลงย่อยของแทรนซ์ ได้รับอิทธิพลจากเพลงดนตรี กัวแทรนซ์ ในช่วงกลางยุคทศวรรษ 1990 เป็น ดนตรีอิเล็กทรอนิกส์แดนซ์ และ ดนตรีคลาสสิกของอินเดีย เพลงไซเคเดลิกแทรนซ์ส่วนใหญ่ถูกแต่งขึ้นมาโดยคอมพิวเตอร์ และเครื่องสังเคราะห์เสียง และ เครื่องดนตรี Nord Lead, Access Virus, Korg MS-2000, Roland JP-8000
Dendrobeania
Dendrobeania เป็นสกุลของไบรโอซัวที่อยู่ในวงศ์ Bugulidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
1-โพรพานอล
1-โพรพานอล (1-Propanol) หรือ โพรพาน-1-ออล (Propan-1-ol) หรือโพรพิลแอลกอฮอล์ (Propyl alcohol) เป็นแอลกอฮอล์ชนิดหนึ่งที่ประกอบด้วยคาร์บอนสามอะตอมในหนึ่งโมเลกุลประกอบด้วยหมู่ไฮดรอกซิลที่ปลาย แอลกอฮอล์ชนิดนี้ใส ไม่มีสี ติดไฟได้ มีสมบัติทางเคมีเช่นเดียวกับแอลกอฮอล์ทั่วไปคือ สามารถฟอกสีโบรมีนได้ สามารถทำปฏิกิริยากับกรดอะซิติกเกิดเป็นโพรพิลอะซิเตต โดยอาศัยกรดซัลฟิวริกเป็นตัวเร่งปฏิกิริยา
1-โพรพานอลเตรียมได้ โดยอาศัยปฏิกิริยาเติมไฮโดรเจนของโพรพิโอนัลดีไฮด์ ซึ่งโพรพิโอนัลดีไฮด์เตรียมได้จากปฏิกิริยาไฮโดรฟอร์มิเลชันของเอทิลีน กับคาร์บอนมอนอกไซด์ และ ไฮโดรเจน ในสภาวะที่มีตัวเร่งปฏิกิริยา
1-โพรพานอลสามารถใช้เป็นเชื้อเพลิงสำหรับเครื่องยนต์สันดาปภายในได้ โดยมีค่าเลขออกเทนที่ 118 และดัชนีต่อต้านการน็อก (Anti-Knock Index) ที่ 108
รูปปั้นเหมาเจ๋อตงชิงเหนียน
รูปปั้นเหมาเจ๋อตงชิงเหนียน (毛泽东青年艺术雕塑) หรือ เหมาเจ๋อตงวัยเยาว์ (Young Mao Zedong statue) เป็นประติมากรรมรูปปั้นศีรษะของเหมา เจ๋อตง ตั้งอยู่บนเกาะจู๋จึโจว นครฉางชา มณฑลหูหนาน มีความสูง 32 m รัฐบาลประชาชนมณฑลหูหนานเริ่มโครงการก่อสร้างในปี 2007 และสร้างเสร็จในปี 2009 โดยใช้หินแกรนิตจำนวนกว่า 800 ตันจากมณฑลฝูเจี้ยน รูปปั้นนี้แสดงให้เห็นถึงเหมา เจ๋อตงในวัยเยาว์พร้อมผมยาวสยายพัดไปกับสายลม ซึ่งสร้างความตื่นตาตื่นใจในบรรดาชาวจีนอย่างมาก
งูสวัด
งูสวัดเกิดจากการกำเริบขึ้นของเชื้อไวรัสวาริเซลลาซอสเตอร์ (VZV) ที่คงอยู่ในร่างกายของผู้ป่วย เชื้อนี้หากได้รับครั้งแรกจะแสดงอาการเป็นโรคอีสุกอีใส เมื่อหายจากอีสุกอีใสแล้วไวรัสอาจคงอยู่ในเซลล์ประสาทได้ในสภาพไม่ทำงาน เมื่อไวรัสกลับมาเพิ่มจำนวนอีกครั้งก็จะแพร่จากตัวเซลล์ประสาทไปยังปลายประสาทที่ผิวหนัง ทำให้เกิดผื่นตุ่มน้ำ ปัจจัยเสี่ยงของการเกิดไวรัสกำเริบนี้มีหลายอย่างเช่น อายุมาก ภูมิคุ้มกันบกพร่อง และการติดโรคอีสุกอีใสก่อนอายุ 18 เดือน กลไกของการที่ไวรัสสามารถคงอยู่ในร่างกายได้และสามารถกำเริบกลับเป็นงูสวัดได้นั้นยังไม่เป็นที่เข้าใจแน่ชัด หากผู้ที่ไม่เคยสัมผัสเชื้อมารับเชื้อจากผื่นงูสวัดอาจทำให้ป่วยเป็นโรคอีสุกอีใส แต่จะไม่ทำให้เป็นงูสวัด การวินิจฉัยส่วนใหญ่ทำได้โดยดูจากอาการและอาการแสดงของผู้ป่วย ไวรัสวาริเซลลาซอสเตอร์นี้เป็นเชื้อคนละชนิดกับไวรัสเฮอร์ปีส์ซิมเพล็กซ์หรือไวรัสเริม แต่ทั้งสองชนิดนี้เป็นไวรัสในแฟมิลีเดียวกัน
วัคซีนของเชื้อนี้ลดโอกาสการเกิดงูสวัดได้ 50-90% ขึ้นกับชนิดวัคซีน นอกจากนี้แล้วยังลดโอกาสการปวดเส้นประสาทเหตุงูสวัดได้ และลดความรุนแรงของโรคได้ด้วย ยาต้านไวรัสเช่นอะไซโคลเวียร์สามารถลดความรุนแรงและระยะเวลาของการเป็นโรคได้ หากได้เริ่มยาภายในเวลา 72 ชั่วโมง หลังผื่นขึ้น ยังไม่มีหลักฐานสนับสนุนว่าการใช้ยาต้านไวรัสหรือการใช้สเตอรอยด์จะลดโอกาสเกิดอาการปวดเส้นประสาทได้ ยาแก้ปวดต่างๆ เช่น พาราเซตามอล ยาแก้อักเสบชนิดไม่ใช่สเตอรอยด์ และยาแก้ปวดอนุพันธุ์ฝิ่น สามารถช่วยบรรเทาอาการเจ็บปวดจากโรคได้ โดยเฉพาะในระยะเฉียบพลัน
มีการประมาณไว้ว่ามนุษย์ประมาณหนึ่งในสามจะได้ป่วยเป็นโรคงูสวัดสักครั้งหนึ่งในชีวิต โรคนี้ส่วนใหญ่จะพบในคนอายุมาก แต่ในเด็กก็สามารถเป็นได้เช่นกัน จำนวนผู้ป่วยรายใหม่ต่อปีอยู่ที่ประมาณ 1.2-3.4 ต่อ 1000 คน-ปี ในกลุ่มคนสุขภาพดี และจะอยู่ที่ 3.9-11.8 ต่อ 1000 คน-ปี ในกลุ่มคนอายุมากกว่า 65 ปี ในผู้ที่มีอายุ 85 ปี ประมาณครึ่งหนึ่งจะเคยเป็นโรคนี้มาแล้ว และจำนวนไม่ถึง 5% จะเคยเป็นมาแล้วมากกว่าหนึ่งครั้ง โรคนี้เป็นที่รู้จักดีมาตั้งแต่สมัยโบราณ
การติดเชื้อครั้งแรก (Primary infection)
มักติดเชื้อในระบบทางเดินหายใจ ไวรัสจะเพิ่มจำนวนบริเวณ Nasopharynx (คอหอยหลังโพรงจมูก) แล้วเข้าสู่ reticuloendothelial system จากนั้นจะเข้าไปในกระแสเลือด เกิดเป็น Viremia ซึ่งจะทำให้มีการติดเชื้อทั่วร่างกาย มีอาการแสดงออกทางผิวหนังเป็นตุ่มใส (vesiculopapula skin lesion) หรือที่รู้จักกันว่าเป็น โรคอีสุกอีใส
ช่วงนี้จะสามารถตรวจพบเชื้อได้จากเลือดของผู้ป่วย นอกจากนี้จะตรวจ DNA ของไวรัสได้จากรอยโรคบนผิวหนัง (skin lesion) หรือ จากเลือด โดยวิธี PCR
ในทางเนื้อเยื่อวิทยา (Histology) ถ้าตรวจรอยโรคจะพบ เซลล์ที่บวมขึ้น, multinucleated giant cells ,eosinophilic intranuclear inclusions,มีเนื้อตาย และเลือดออก ต่อมา น้ำในตุ่มจะขุ่นขึ้น เนื่องจาก polymorphonuclear leukocytes ที่กินเซลล์ที่ติดเชื้อ รวมทั้ง fibrin และซากเซลล์ ปะปนกัน สุดท้าย ตุ่มน้ำจะแตกออก ปล่อยของข้างในออกมา รวมทั้งไวรัสด้วย
การติดเชื้อซ้ำ (Recurrent infection)
สำหรับกลไกการติดเชื้อซ้ำของ VZV (โรคสุกใส) ที่ทำให้เป็นโรคงูสวัด (Herpes Zoster) ในภายหลังนั้นยังไม่แน่ชัด แต่เท่าที่ทราบคือ VZV จะไปซ่อนตัวหลังการเป็นโรคสุกใสที่ปมประสาทรากบนของไขสันหลัง (Dorsal root ganglion) จนกระทั่งออกมาติดเชื้อซ้ำอีก ตามแนวที่ปมประสาทนั้นเลี้ยงอยู่ (ตาม dermatome) จึงเกิดผื่นเหมือนโรคสุกใส แต่จะเป็นตามแนว dermatome
โดยในการตรวจทางเนื้อเยื่อวิทยา (Histopathologic examination) พบว่า Dorsal root ganglion มีลักษณะ บวม เลือดออก และมี lymphocytes อยู่มาก
โรคนี้สามารถติดเชื้อในอวัยวะอื่นได้ในผู้ที่มีภูมิคุ้มกันต่ำ เช่น ผู้ป่วยที่ติดเชื้อ HIVs ผู้ที่ได้รับยากดภูมิคุ้มกัน เป็นต้น เช่นการติดเชื้อในปอดจะพบปอดอักเสบ (interstitial pneumonitis), multinucleated giant cell, intranuclear inclusions และเลือดออกในปอด (pulmonary hemorrhage) หากติดเชื้อในระบบประสาทส่วนกลาง (Central nervous system ) อาการจะคล้ายโรคหัด (measles) และ สมองอักเสบจากไวรัส (viral encephalitides) อื่นๆ
ส่วนการตายของเนื้อสมองและมีเลือดออกซึ่ง คล้ายโรค herpes simplex virus (HSV) encephalitis นั้น พบได้น้อย
อาการ
จะมีอาการปวดอย่างมากบริเวณที่เป็นงูสวัด เจ็บแสบๆ ร้อนๆ บางคนมีอาการคันร่วมด้วยหรือเป็นไข้ได้ บางคนทรมานจากอาการปวดมากจนนอนไม่หลับ เมื่อเป็นอาการแดง มีผื่นขึ้น และบริเวณที่เป็นจะมีกลุ่มของตุ่มน้ำในผิวหนัง ต่อมาตุ่มน้ำจะเริ่มแห้งและตกสะเก็ดจางหายไป ระยะเวลาตั้งแต่เป็นจนหายไปประมาณ 7-14 วัน
ในเด็ก โรคนี้จะไม่รุนแรง เท่าผู้ใหญ่
ลักษณะผื่น
2-3 วันแรก จะมีอาการ ปวดแสบปวดร้อน หรือคัน ตาม dermatome เรียก zoster-associated pain และ ระดับ T3 to L3 มักพบได้มาก
ต่อมาจะมีผื่นขึ้นแบบ erythematous maculopapular rash ขึ้นไม่มาก อยู่ประมาณ 3-5 วัน
รวมระยะเวลาแล้ว คือ 7-10 วัน
งูสวัด ไม่สามารถจะพันตัวเรา จนครบรอบเอวได้เพราะแนวเส้นประสาทของตัวเรา จะมาสิ้นสุดที่บริเวณกึ่งกลางลำตัวเท่านั้น ในคนธรรมดาที่มีภูมิต้านทานปกติ งูสวัดจะไม่ลุกลามเข้ามาแนวกึ่งกลางลำตัวไปอีกซีกหนึ่ง ของร่างกาย (ยกเว้นในกรณีที่มีภูมิต้านทานต่ำ เช่น โรคเอดส์ เป็นต้น ถ้าเกิดเป็นงูสวัด ก็อาจปรากฏขึ้นสองข้างพร้อมกัน ดูเหมือนงูสวัดพันข้ามแนวกึ่งกลางลำตัวไปอีกซีกหนึ่งของร่างกายได้ หรือเป็นงูสวัดทั่วร่างกายได้)
อาการต่อเนื่อง
แผลที่เกิดขึ้น จะสามารถหายสนิทเป็นปกติในเวลาประมาณ 2-4 สัปดาห์
อาการปวดตามแนวเส้นประสาทระยะจากที่โรคงูสวัดหายแล้ว (post herpetic neuralgia) คืออาการปวดเจ็บแสบร้อนตามแนวเส้นประสาทนี้   ถึงแม้ว่า ผื่นงูสวัดหายไปแล้ว แต่ก็ยังคงมีอาการปวดแสบร้อนอยู่ บางรายเป็นอยู่หลายเดือนทำให้ทรมานพอสมควร มักพบในผู้ที่มีอายุมากกว่า 40 ปีขึ้นไป
อาการแทรกซ้อน
สำหรับอาการแทรกซ้อนที่สำคัญคือ อาการปวดเกิดขึ้นภายหลังจากผื่นหายหมดแล้ว มักเกิดกับผู้สูงอายุที่เป็นงูสวัดบริเวณประสาทสมองคู่ที่ 5 อาจมีการติดเชื้อแบคทีเรียบริเวณผื่น หรือโรคแทรกซ้อนทางตา เช่นตาอักเสบ เส้นประสาทตาอักเสบ หรือ แผลที่กระจกตา ในกรณีของผู้ป่วยที่ภูมิต้านทานต่ำ เช่น เป็นโรคเอดส์ หรือผู้ป่วยที่ได้รับยากดอิมมูน อาจมีการกระจายของผื่นทั่วตัวได้ แพทย์บางท่านอาจจะให้ยาฆ่าเชื้อไวรัสชนิดรับประทานเป็นเวลาประมาณ 5-10 วันร่วมด้วย ทั้งนี้ต้องอยู่ในดุลยพินิจของแพทย์ผู้รักษา
การวินิจฉัยแยกโรค
สำหรับการวินิจฉัยก่อนที่จะเกิดผื่นนั้น ยังไม่สามารถทำได้ ต้องรอให้ให้เกิดผื่นก่อนจึงจะสามารถวินิจฉัยได้
องค์การชาติและประชาชนที่ไม่มีผู้แทน
สมาชิก
ต่อไปนี้เป็นรายชื่อสมาชิกของ UNPO
สมาชิกเริ่มต้นแสดงด้วย พื้นสีชมพู และ ตัวหนา.
สมาชิกในอดีต
สมาชิกบางส่วนของ UNPO ได้ออกไปเพราะได้รับการรับรองจากสหประชาชาติ บรรลุข้อตกลงในการปกครองตนเอง หรือเหตุผลอื่นๆ สมาชิกในอดีตที่กลายเป็นส่วนหนึ่งของ สหประชาชาติ ถูกเน้นด้วย พื้นสีฟ้า.
เต่าอาร์คีลอน
อาร์คีลอน (Archelon) เป็นสกุลของเต่าทะเลสูญพันธุ์ที่ใหญ่ที่สุด ฟอสซิลของมันพบในปี ค.ศ.1895 ที่รัฐเซาท์ ดาโคตา ประเทศสหรัฐอเมริกา และได้รับการบรรยายในปี ค.ศ. 1896 อาร์คีลอนที่ใหญ่ที่สุดมีความยาวมากกว่า 4 เมตร หนักประมาณ 2 ตัน มันอาศัยอยู่ในยุคครีเทเชียสตอนปลายเมื่อประมาณ 75-65 ล้านปีก่อน และสูญพันธุ์ไปพร้อมกับไดโนเสาร์ เมื่อ 65 ล้านปีก่อน มันเป็นบรรพบุรุษของเต่าทะเลในปัจจุบัน อาร์คีลอน มีญาติคือเต่าทะเลอีกชนิดที่ชื่อ โพรโทสเตกา (Protostega) ที่อาศัยอยู่ในยุคเดี่ยวกัน ฟอสซิลของมันพบใน รัฐเซาท์ดาโคตา รัฐไวโอมิง และบางส่วนของอเมริกา กระดองของมันไม่แข็งเหมือน เหมือนเต่าปัจจุบัน แต่จะเหนียวในเนื้อ และมีกระดูกหุ้มบางส่วน
หม่อมหลวงขวัญทิพย์ เทวกุล
หม่อมหลวงขวัญทิพย์ เทวกุล (เกิด 17 ตุลาคม พ.ศ. 2504) เป็นนักโภชนาการและเชฟที่มีชื่อเสียงจากการเป็นกรรมการรายการแข่งขันทำอาหาร มาสเตอร์เชฟไทยแลนด์ ซึ่งออกอากาศทางช่อง 7 เอชดี เจ้าของคำพูด "เตือนแล้วนะ" กับ "แล้วมันจะทันไหม" และ "เตือนหรือยัง"
ประวัติ
หม่อมหลวงขวัญทิพย์ เทวกุล เกิดเมื่อวันที่ 17 ตุลาคม พ.ศ. 2504 มีชื่อเล่นว่า ป้อม หรือที่เรียกว่า เชฟป้อม หรือหม่อมป้อม เป็นธิดาคนสุดท้องของหม่อมราชวงศ์เทพยพงศ์ เทวกุล กับประเทือง เทวกุล ณ อยุธยา (สกุลเดิม ศิลปรัศมี) มีพี่น้อง 4 คน จบการศึกษาระดับประถมศึกษาจากโรงเรียนจิตรลดา ระดับมัธยมศึกษาจากโรงเรียนราชินี และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย
หลังสำเร็จการศึกษา หม่อมหลวงขวัญทิพย์เข้าทำงานที่บริษัทล็อกซเล่ย์ ซึ่งไม่เกี่ยวข้องกับอาหารแต่อย่างใด ต่อมาสมรสและอาศัยอยู่กับสามีที่สหรัฐ มีบุตรด้วยกัน 3 คน เมื่ออายุ 44 ปี ได้หย่ากับสามีและเริ่มประกอบอาชีพเป็นเชฟเต็มตัว
หม่อมหลวงขวัญทิพย์เคยประกอบกิจการร้านอาหารมาก่อน แต่ภายหลังปิดกิจการไปเนื่องจากวิกฤตการณ์ทางการเมือง ปัจจุบันเป็นนักออกแบบอาหาร และเชฟ ทั้งยังเป็นที่ปรึกษาให้กับร้านอาหารทั้งในและต่างประเทศ และเป็นเจ้าของคอลัมน์ "สำรับ" ซึ่งเกี่ยวกับตำราอาหารไทยที่เขียนลงในนิตยสาร พลอยแกมเพชร โดยเขียนเกี่ยวกับตำรับอาหารไทยมาแล้ว 250 สูตร
หม่อมหลวงขวัญทิพย์มีชื่อเสียงจากการเป็นกรรมการในรายการ มาสเตอร์เชฟไทยแลนด์ โดยวิจารณ์อาหารและควบคุมการทำอาหารของผู้เข้าแข่งขันด้วยท่าทีโผงผางและจริงจัง
ปัจจุบันหม่อมหลวงขวัญทิพย์ยังมีบทบาทเป็นผู้ดำเนินรายการทำอาหารทางยูทูบที่มีชื่อว่า ครัวชั้นสูง เป็นรายการสาธิตการประกอบอาหารที่เอื้อต่อการใช้ชีวิตในคอนโดมิเนียมที่ซึ่งผู้คนอาจจะคิดว่าไม่สะดวกต่อการประกอบอาหาร ให้กลายเป็นเรื่องง่าย
ยูทูป
ผู้ดำเนินรายการ ครัวชั้นสูง
เรือหลวงภูมิพลอดุลยเดช
เรือหลวงภูมิพลอดุลยเดช (FFG-471) (HTMS Bhumibol Adulyadej) เป็นเรือฟริเกตชุดเรือหลวงภูมิพลอดุลยเดช ของกองทัพเรือไทย ต่อขึ้นที่สาธารณรัฐเกาหลี พัฒนาขึ้นจากเรือพิฆาตชั้นควังแกโทมหาราช เรือลำนี้ถือเป็นเรือลำแรกในโครงการเรือฟริเกตสมรรถนะสูงของกองทัพเรือไทย สามารถปฏิบัติการรบ 3 มิติ ทั้งผิวน้ำ ใต้น้ำ และทางอากาศ ขึ้นประจำการเมื่อวันที่ 7 มกราคม พ.ศ. 2562 เดิมมีชื่อเดิมคือ เรือหลวงท่าจีน ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานชื่อให้ตอนปีพ.ศ. 2559 ต่อมาด้วยพระมหากรุณาธิคุณของพระบาทสมเด็จพระวชิรเกล้าเจ้าอยู่หัว พระราชทานนามใหม่ว่า เรือหลวงภูมิพลอดุลยเดช ตามพระนามของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ความเป็นมาของโครงการ
เรือหลวงภูมิพลอดุลยเดช เป็นเรือชั้นฟริเกต ต่อขึ้นที่เกาหลีใต้ โดยพัฒนาขึ้นจากเรือพิฆาตชั้น ควังแกโทมหาราช (Gwanggaeto the Great-class destroyer) เรือลำนี้ถือเป็นเรือลำแรกในโครงการเรือฟริเกตสมรรถนะสูงของกองทัพเรือไทย สามารถปฏิบัติการรบ 3 มิติ ทั้งผิวน้ำ, ใต้น้ำ และทางอากาศ มีชื่อเดิมคือ เรือหลวงท่าจีน (ลำที่ 3) ต่อมาได้รับพระราชทานชื่อใหม่โดย รัชกาลที่ 10 มีชื่อว่า เรือหลวงภูมิพลอดุลยเดช ตามพระราชนามของพระบาทสมเด็จพระปรมินทรมหาภูมิพลอดุลยเดช เรือ DW-3000F เป็นโครงการจัดหาเรือฟริเกตสมรรถนะสูงของกองทัพเรือจำนวน 2 ลำ โครงการเริ่มขึ้นในปี 2555 และลงนามจัดซื้อในปี 2556 จากบริษัท Daewoo Shipbuilding & Marine Engineering Co., Ltd. (DSME) จากประเทศเกาหลีใต้ 1 ลำ โดยมีค่าจ้างสร้างเรือรวมทั้งสิ้นประมาณ 14,997 ล้านบาท ซึ่งเป็นราคารวมภาษีมูลค่าเพิ่ม อะไหล่เครื่องมือ เอกสาร ส่วนสนับสนุน การทดสอบทดลอง การฝึกอบรม การถ่ายทอดเทคโนโลยี และอื่น ๆ ที่เกี่ยวข้อง ซึ่งเป็นงบประมาณผูกพันระยะเวลา 6 ปี
การดำเนินการสร้าง
เรือถูกพัฒนาปรับปรุงมาจากเรือพิฆาตชั้น Gwanggaeto the Great-class destroyer (KDX-I) ของกองทัพเรือเกาหลีใต้ โดยการสร้างเรือดำเนินการ ณ อู่ต่อเรือของบริษัท DSME เกาหลีใต้ ในระหว่างปี 2556 – 2561 ตัวเรือออกแบบโดยใช้ Stealth Technology ทั้งตัวเรือและระบบต่าง ๆ เน้นลดการถูกตรวจจับโดยฝ่ายตรงข้าม ทั้งลดการแผ่รังสีความร้อน ลดการสะท้อนของเรดาร์และลดเสียง มีการเชื่อมโยงระบบการรบของเรือรบกองทัพเรือกับเครื่องบินของกองทัพอากาศ ทั้ง Link E, Link RTN โดยเฉพาะการเชื่อมโยงกับเรือหลวงฟริเกตชุดตากสิน-นเรศวร และเรือหลวงจักรีนฤเบศร กับ Link G, เครื่องบิน Gripen เป็นส่วนหนึ่งของการพัฒนาระบบ Network Centric Warfare เรือฟริเกตสมรรถนะสูง ได้รับการออกแบบตัวเรือและโครงสร้าง รองรับการปรับปรุงให้สามารถยิงอาวุธปล่อยนำวิถีพื้น-สู่-อากาศ แบบ SM2 รวมทั้งได้มีแผนเตรียมการรองรับไว้แล้ว โดยบริษัทผู้ผลิตระบบประกอบที่เกี่ยวข้อง ได้แก่ แท่นยิงแท่นยิงอาวุธปล่อยฯ แนวตั้ง (VLS) ระบบอำนวยการรบ เรดาร์ควบคุมการยิงและ เรดาร์ชี้เป้า (Illuminator) สามารถปรับปรุงรองรับการยิงอาวุธปล่อยฯ ดังกล่าวได้ เมื่อกองทัพเรือต้องการและสถานการณ์ด้านงบประมาณเอื้ออำนวย เรือหลวงภูมิพลอดุลยเดช ได้ทำพิธีรับมอบเรือ ณ อู่ต่อเรือ Okpo-Dong ของบริษัท Daewoo Shipbuilding & Marine Engineering (DSME) ใน Geoje, South Gyeongsang, Busan เกาหลีใต้ เมื่อวันที่ 14 ธันวาคม พ.ศ. 2561
ผลผลิตจากการสลาย
ในตัวอย่างนี้:
ผลผลิตเหล่านี้ยังอาจเรียกว่าเป็นผลผลิตลูกทั้งหมดของ 238U
ผลผลิตจากการสลายตัวมีความสำคัญในการทำความเข้าใจกับการสลายให้กัมมันตรังสีและการจัดการกับกากกัมมันตรังสี
สำหรับองค์ประกอบอื่น ๆที่มีเลขอะตอมมากกว่าตะกั่ว, ห่วงโซ่การสลายมักจะสิ้นสุดลงด้วยไอโซโทปของแทลเลียมหรือตะกั่ว
ในหลายกรณีสมาชิกของห่วงโซ่การสลายตัวเป็นนิวไคลด์ที่มีกัมมันตรังสีมากกว่านิวไคลด์ดั้งเดิมอย่างมาก ดังนั้นแม้ว่ายูเรเนียมจะไม่เป็นอันตรายจากกัมมันตรังสีเมื่อมันบริสุทธิ์ บางชิ้นของแร่ยูเรนิไนต์ที่เกิดขึ้นตามธรรมชาติจะมีอันตรายมากเนื่องจากเนื้อแร่ของพวกมันเป็นเรเดียม ในทำนองเดียวกัน ผิวนอกของก๊าซทอเรียม ก็มีกัมมันตรังสีเล็กน้อยมากเมื่อมันยังใหม่อยู่ แต่มันจะกลายเป็นมีกัมมันตรังสีมากขึ้นหลังจากเก็บไว้เพียงไม่กี่เดือน
แม้ว่ามันจะไม่สามารถคาดการณ์ได้ว่าอะตอมของสารกัมมันตรังสีใดจะสลายตัวในเวลาใด ผลผลิตจากการสลายตัวของสารกัมมันตรังสีจะสามารถคาดการณ์ได้อย่างชัดเจน ด้วยเหตุนี้ผลผลิตจากสลายตัวมีความสำคัญต่อนักวิทยาศาสตร์ในหลายสาขา พวกเขาจำเป็นต้องรู้ปริมาณหรือประเภทของผลิตภัณฑ์พ่อแม่ การศึกษาดังกล่าวจะถูกดำเนินการเพื่อวัดระดับของมลพิษ (ภายในและรอบ ๆ โรงงานนิวเคลียร์) และสำหรับเรื่องราวอื่น ๆ
รายชื่อผู้เข้าแข่งขันไอดอลสคูล
ไอดอลสคูล เป็นรายการเรียลลิตีโชว์ของประเทศเกาหลีใต้
ผู้เข้าแข่งขัน
ชื่อภาษาอังกฤษเป็นไปตามเว็บไซต์อย่างเป็นทางการ
แสดงอายุตามระบบการนับอายุของเกาหลี โดยในที่นี้เป็นอายุในตอนที่แข่งขัน
การทดสอบก่อนเดบิวต์ครั้งที่ 1 (ตอนที่ 3-4)
สมาชิกของทีม Yukhoe Rice ที่ชนะจะได้รับการ์ดจัดอันดับรายบุคคล +1 โดยอัตโนมัติในการโหวตครั้งสุดท้าย และมีโอกาสในการวิดีโอคอลหาครอบครัวของพวกเธอด้วย
การทดสอบก่อนเดบิวต์ครั้งที่ 2 (ตอนที่ 5-6)
หมายเหตุ :
กาเกา ทีวี บอร์ดแคส (ตอนที่ 7)
ช่องที่เป็นตัวหนาแสดงถึงทีมที่มีจำนวนผู้ชมสูงสุด และแต่ละคนในทีมจะได้รับการ์ดจัดอันดับ +1
ฐานลงจอดกลางมหาสมุทร
ฐานลงจอดกลางมหาสมุทร (Autonomous spaceport drone ship; ASDS) เป็นเรือเดินทะเลที่ได้มาจากดาดฟ้าของแพที่ติดตั้งเครื่องยนต์รักษาสถานีและแท่นจอดขนาดใหญ่ซึ่งควบคุมโดยหุ่นยนต์อัตโนมัติ การก่อสร้างเรือดังกล่าวได้รับมอบหมายจาก SpaceX บริษัทการบินและอวกาศเพื่อให้สามารถกู้คืนจรวดระยะแรกในทะเลสำหรับภารกิจที่มีเชื้อเพลิงไม่เพียงพอที่จะกลับไปยังจุดปล่อย หลังจากส่งยานอวกาศเข้าสู่วงโคจรหรือวิถีโคจรของดาวเคราะห์
โรงเรียนนักสืบ Q
โรงเรียนนักสืบ Q (Detective School Q) เป็นการ์ตูนญี่ปุ่นแนวสืบสวนสอบสวน  แต่งเรื่องโดย เซย์มารุ อามางิ และวาดภาพโดย ฟุมิยะ ซาโต้ ซึ่งเคยมีผลงานร่วมกันมาก่อนในเรื่อง คินดะอิจิกับคดีฆาตกรรมปริศนา การ์ตูนนักสืบที่ได้รับความนิยมอย่างสูงอีกเรื่องหนึ่ง ต่อมาได้มีการนำไปสร้างเป็นการ์ตูนแอนิเมชันทางโทรทัศน์โดยมีเนื้อหาบางส่วนที่ดัดแปลงไปจากฉบับหนังสือการ์ตูน อีกทั้งยังมีการสร้างเป็นละครโทรทัศน์แล้ว
เนื้อเรื่อง
"คิว" เด็กหนุ่มวัย 13 ปี ผู้ใฝ่ฝันอยากเป็นนักสืบอันดับหนึ่งของโลก ได้สมัครเข้าสอบ DDS (Dan Detective School) โรงเรียนนักสืบชื่อดัง เขาต้องฝ่าฝันอุปสรรคต่างๆ มากมายจนสุดท้ายได้กลายเป็นส่วนหนึ่งของ Q Class (Qualified Class) ชั้นเรียนพิเศษที่ทำการสอนโดยตรง โดย ดัน โมริฮิโกะ ยอดนักสืบอันดับหนึ่งของญี่ปุ่น คิวและสมาชิกคนอื่นอีก 4 คนที่เป็นทั้งเพื่อนและคู่แข่งต้องหาทางไขปริศนาต่างๆ รวมถึงต้องขับเคี่ยวกับ "มฤตยู" องค์กรลับที่วางแผนฆาตกรรมได้สมบูรณ์แบบจนมีแต่นักสืบผู้ชาญฉลาดเท่านั้นที่มองแผนนั้นออก
Q Class
คิวหรือเร็นโจ คิว เด็กชายผู้เฉลี่ยวฉลาด เขาเป็นเด็กหนุ่มที่มุ่งมั่นในการจะก้าวไปเป็นนักสืบ เพื่อที่จะได้เป็นนักสืบ เขาจึงไปสอบเข้าโรงเรียนนักสืบ ดูภายนอก เขาอาจจะเอ๋อๆ สักหน่อย แต่ความจริงแล้ว เขามีสติปัญญาหลักแหลม และพร้อมแก้ไขปัญหาต่างๆ ได้อย่างรู้จริง ซึ่งเค้าบังเอิญได้เจอกับนักสืบคนหนึ่งในตอนเด็กๆ เค้าจึงตั้งเป้าหมายไว้ว่า จะเป็นนักสืบเหมือนกับนักสืบคนที่เค้าเจอตอนนั้น โดยเค้าไม่รู้เลยว่านักสืบที่เค้าเจอนั้นคือพ่อของตนเอง
มินามิ เมงุมิ (美南 恵, Minami Megumi) : เมงุมิ หรือเรียกสั้นๆ ว่า เมงุ เด็กสาวที่เป็นเพื่อนในห้องเรียนเดียวกับคิวมีความฝันที่จะเป็นนักสืบเช่นเดียวกับคิว แม้จะดูเป็นสาวน่ารัก แต่เธอก็มีความสามารถพิเศษ คือความสามารถในการจำในชั่วเสี้ยวเวลา (ความสามารถที่จะไม่ลืมเรื่องที่ได้เห็นหรือได้ยินเพียงชั่วเสี้ยวเวลา) ไม่ว่าจะในสถานการณ์ใด เธอก็สามารถใช้ความสามารถนี้ ช่วยในการสืบสวนสอบสวนได้เป็นอย่างดี
โทยาม่า คินทาโร่ (遠山 金太郎, Touyama Kintarou) : คินทาโร่ หรือเรียกสั้นๆ ว่า คินตะ เป็นลูกหลานของโทยามะ คินชิโร่คิตะมาฉิบุเงียว เป็นผู้สืบทอดวิชาโทยามะริวอนมิทสึ (ความสามารถในการใช้อะไรก็ได้ที่มีอยู่ให้เป็นอาวุธหรืออุปกรณ์) คินตะเป็นผู้มีพลังเยอะที่สุดในกลุ่ม เป็นเหมือนกำลังของกลุ่ม เขาเป็นนักสืบเสี่ยงดวง ทำการสืบโดยอาศัยดวงเช่นการทอยเต๋าเป็นส่วนใหญ่ แต่ถึงกระนั้นเขามีความสามารถทางด้านร่างกายสูง ไม่ว่าจะเป็นด้านกีฬาเคนโด้ ยูโด คาราเต้ รวมกันทั้งหมด 10 ดั้ง ระดับสายตา 4.0 และความสามารถในการดมกลิ่นเทียบเท่าระดับสุนัข ริว เป็นผู้ที่มีความสุขุม เยือกเย็น มีสายเลือดเดียวกับคิงฮาเดส ศัตรูของอาจารย์ดัน โมริฮิโกะ มีความสามารถรอบด้าน เก่งทั้งด้านกีฬา ความรู้ความสามารถ การที่คิงฮาเดสให้ริวมาเรียนที่โรงเรียนนักสืบที่เป็นศัตรูตนเองได้ เพราะคิงฮาเดสมีจุดประสงค์อะไรบางอย่างกับตัวของริวเอง
โปรแกรมเมอร์อัจฉริยะ แม้จะเป็นเพียงเด็กประถมแต่ก็สามารถสร้างเกมส์ขายได้อย่างโด่งดัง เป็นนักสืบที่อาศัยคอมพิวเตอร์ในการสืบหาข้อมูล ด้วยความสามารถในการใช้คอมพิวเตอร์ทำให้คาซึมะเป็นฐานข้อมูลสำคัญในการสืบคดีต่างๆ ด้วยอายุที่ยังน้อยอยู่อาจารย์ดันจึงนิยมให้คาซึมะเป็นฝ่ายประสานงานข้อมูลอยู่ที่โรงเรียน ส่วนอีก 4 คนนั้นให้ออกปฏิบัติหน้าที่ทางด้านนอก และส่งข้อมูลกลับมาให้คาซึมะ นอกจากนี้คาซึมะยังเชี่ยวชาญทางด้านการถอดรหัสลับมากจนถือว่าไม่มีใครเทียบได้ทีเดียว
คณาจารย์และเจ้าหน้าที่
เกิดเมื่อปี 1936 เป็นผู้ก่อตั้งและอาจารย์ใหญ่ของโรงเรียนนักสืบแห่งนี้ นอกจากนี้เขายังเป็นนักสืบที่โด่งดัง คลี่คลายคดีต่างๆ นับไม่ถ้วน และยังเป็นนักสืบเอกชนที่ได้รับการอนุญาตให้ถือปืนและมีอำจาจจับกุมโดยถูกต้องตามกฎหมายคนเดียวในญี่ปุ่น
ดัน โมริฮิโกะได้ลาออกจากการเป็นตำรวจเพื่อเปิด สำนักงานนักสืบเอกชน แห่งหนึ่ง โดยมีคู่หูของเขา เรนโจ ซาโตรุ (พ่อของคิว) ที่ไม่ได้เป็นเพียงแค่คู่หู แต่ยังเป็นทั้งศิษย์และผู้ช่วยมือขวาของเขา ทั้งสองคนได้ช่วยกันสร้าง DDC (Dan Detective Company) และ DDS สำนักงานนักสืบมือหนึ่ง
ในหมู่ผู้ก่ออาชญากรรม มีองค์กรลับใต้ดินนาม Pluto ทั้งสองได้เอาชนะ Pluto ได้ จึงทำให้องค์กรลับแห่งนี้แตกไปเพียงชั่วคราว ก็อย่างที่ผู้คนว่าไว้ ไม่มีของฟรีในโลก ได้อะไรมาก็ต้องเสียอะไรไป โมริฮิโกะได้เสียเพื่อนรักของเขา คู่หู และศิษย์รัก ซาโตรุ เรนโจในศึกครั้งนั้น และตัวเองต้องตกอยู่ในสภาพนั่งรถเข็นไปตลอดชีวิต หลายปีต่อมา องค์กร Pluto ได้ถือกำเนิดขึ้นอีกครั่ง โมริฮิโกะจึงได้ตัดสินใจเปิด คลาส Q ขึ้น ซึ่งประกอบด้วยนักเรียนที่มีความโดดเด่นเหนือจินตนาการ เขาจึงฝึกฝนเด็กเหล่านี้เพื่อที่ห้องนี้จะได้กลายผู้สืบทอดเจตนารมณ์ของเขา
อาภาไชย หอภาไชย
อาภาไชย หอภาไชย (Apachai Hopachai) เดิมเป็นตัวละครจากการ์ตูนญี่ปุ่นเรื่อง สำนักเพี้ยนเซียนยุทธภพ (TATAKAE! RYOUZANPAKU SHIJOU SAIKYOU NO DESHI) เขียนโดย "มัตสึเอะนะ ชุน" ซึ่งอาภาไชยได้รับบทเป็นนักมวยไทยชาวไทย ผู้เป็นครูสอนมวยไทยให้กับเคนอิจิ ชิราฮามะ ซึ่งเป็นตัวเอกของเรื่อง ต่อมาผู้เขียนได้นำสำนักเพี้ยนเซียนยุทธภพไปเขียนใหม่แล้วใช้ชื่อเรื่องว่า เคนอิจิ ลูกแกะพันธุ์เสือ (Kenichi: The Mightiest Disciple หรือ HISTORY'S STRONGEST DISCIPLE KENICHI) ซึ่งอาภาไชยเป็นตัวละครที่ได้รับความนิยมอย่างสูงในประเทศไทย และมีบทบาทสำคัญของเรื่องตัวหนึ่ง
สำหรับเรื่อง "เคนอิจิ ลูกแกะพันธุ์เสือ" นั้น ได้มีการนำไปทำเป็นแอนิเมชัน โดยผู้ให้เสียงพากย์เป็นอาภาไชยในภาษาญี่ปุ่นคือ ฮิโรยะ อิชิมารุ สำหรับภาษาอังกฤษให้เสียงพากย์โดย ซันนี สเตรท
ประวัติตามท้องเรื่อง
อาภาไชย เป็นผู้มีบทบาทสำคัญ เนื่องจากเขาเป็นอาจารย์สอนมวยไทยของเคนอิจิ ชิราฮามะ และเป็นอาจารย์ 1 ใน 5 ของสำนักเรียวซัมปาคุ (ไม่รวมเจ้าสำนัก) เขาเป็นนักมวยไทยที่มีฝีมือฉกาจหาตัวจับได้ยาก จนได้รับฉายาว่า "มัจจุราชแห่งวงการมวยไทย" ผู้ไม่รู้จักคำว่าอ่อนข้อ แต่จะไม่ทำร้ายเด็กกับสัตว์ เขาเป็นคนที่มีนิสัยดี และเข้ากับคนอื่นได้ง่าย ชอบช่วยเหลือผู้ที่กำลังเดือดร้อน เป็นที่รักของเด็ก ๆ และสามารถสื่อสารกับสัตว์ได้ รวมทั้งเล่นบาสเกตบอลเก่งมาก แต่เขามีข้อเสียตรงที่ไม่ค่อยชอบคิดหรือทำอะไรที่ดูเป็นผู้ใหญ่ มีนิสัยเหมือนเด็ก ทั้งยังตะกละ  แต่เวลาต่อสู้จะทุ่มเทกับการต่อสู้มาก โดยเขาจะไม่คำนึงถึงชีวิตคู่ต่อสู้ ยกเว้นเด็กกับสัตว์
อาภาไชยในวัยเด็ก
ในวัยเด็กของเขาปรากฏในตอนที่ 394 - 396 มีเนื้อความว่า มีครูมวยที่ไม่ปรากฏชื่อคนหนึ่งได้ฝึกมวยไทยให้กับเขาตั้งแต่เขายังเด็ก ต่อมาได้ถูก "อากาศ แจ่มใส" ชื้อตัวมาอยู่ในค่าย "ลมไต้ฝุ่น" ตามคำสั่งของอาจารย์ตน อาภาไชยมีความสามารถด้านมวยไทยมาก เขาสามารถล้มคนที่ตัวใหญ่กว่าเขาได้ เขาเติบโตมาในค่ายนี้จนตัวเองได้เป็นนักมวยที่แข็งแกร่ง ในเวลาต่อมาก็ได้เป็นแชมป์ของสภามวยไทยใต้ดิน แต่ด้วยความเก่งกาจทำให้พักหลังไม่มีใครกล้าชกกับเขา  ในตอนที่เขามาอยู่กับอากาศครั้งแรก เขากับอากาศสนิทกันมาก แต่ภายหลังเขากับอากาศเป็นศัตรูกัน เนื่องจากอากาศผันตัวเองไปเป็นนักฆ่า  ทั้งยังหันไปเข้ากับ "ยามิ" ซึ่งเป็นองค์กรแห่งความชั่วร้ายที่นิยมทำสงคราม  เขาจึงตัดสินใจออกจากค่ายมวยเพื่อที่แสวงหาหนทางของตัวเอง โดยที่เขาไม่คิดที่จะเดินเส้นทางเดียวกับอากาศ
ก่อนมาอยู่เรียวซัมปาคุ
ในตอนที่ 106 - 109 ตามฉบับมังงะ มีเนื้อความว่า หลังจากเขาได้ออกจากสำนักแล้วเขาก็ได้เร่ร่อนไปเรื่อย จนกระทั่งเขาได้พบกับหัวหน้าโจรค้าเด็กข้ามชาติ เขาได้รับอาหารจากหัวหน้าโจรนั้นซึ่งเป็นขณะที่เขากำลังหิวโซ อาภาไชยเป็นคนที่มองโลกในแง่ดี ทำให้เขาคิดว่าหัวหน้าโจรเป็นคนดี เขาจึงตัดสินใจไปอยู่รับใช้หัวหน้าโจรนั้นโดยไม่รู้ว่าเป็นคนเลวเลย การทำงานกับโจรในครั้งนั้นเขาทำหน้าที่คอยคุ้มครองโจร ต่อมาชาวบ้านแห่งหนึ่งที่เดือดร้อนเพราะถูกโจรกลุ่มนี้ลักพาลูกหลานของตนเองไป ได้รวบรวมเงินทองเพื่อไปจ้าง "ฮายาโตะ" โดยให้ฮายาโตะไปพาเด็ก ๆ ที่ถูกลักพาตัวคืนมา ฮายาโตะก็คือเจ้าสำนักเรียวซัมปาคุ และเป็นปู่ของ "มิอุ" (นางเอกของเรื่อง) ซึ่งตอนนั้นมิอุเพิ่งอายุได้ 6 ขวบ  เหตุที่ต้องจ้างฮายาโตะเป็นเพราะติดที่อาภาไชยคอยคุ้มครองพวกโจรอยู่ ชาวบ้านคิดว่ามีแต่ฮายาโตะเท่านั้นที่สู้อาภาไชยได้
อาภาไชยได้มีโอกาสสู้กับฮายาโตะ แต่เนื่องจากทั้งคู่มีฝีมือสูสีกัน การต่อสู้จึงเป็นไปด้วยความยากลำบาก ในตอนนี้ฮายาโตะสามารถล้มอาภาไชยได้หนหนึ่ง แต่ไม่ได้ทำให้อาภาไชยบาดเจ็บร้ายแรง จากนั้นทั้งคู่จะสู้ต่อ แต่ยังไม่ทันสู้ให้รู้แพ้รู้ชนะ อาภาไชยก็มารู้ว่าแท้ที่จริงคนที่ตัวเองคุ้มครองเป็นคนไม่ดี ทำให้อาภาไชยหันมาอยู่ข้างฮายาโตะ และปราบพวกโจรจนราบคาบ หลังจากเสร็จงานชิงตัวเด็กจากโจรแล้ว ฮายาโตะก็ได้เอาสมบัติที่ยึดมาจากโจรให้ชาวบ้านทั้งหมด แม้ว่าสมบัตินั้นมีมูลค่ามากกว่าที่เงินที่ชาวบ้านรวบรวมมาเพื่อจ้างเขาซะอีก แต่เขารับแค่เงินค่าจ้างจากชาวบ้านที่รวบรวมมาให้เขาตอนแรกเท่านั้น และออกเดินทางต่อ จากนั้นอาภาไชยก็ได้ติดตามฮายาโตะมาเป็นสมาชิกของสำนักเรียวซัมปาคุที่ญี่ปุ่น และได้มีโอกาสเป็นอาจารย์สอนมวยไทยให้เคนอิจิผู้เป็นตัวเอกของเรื่องต่อไป
การตอบรับ
อาภาไชย ได้รับคำวิจารณ์จากหนังสือพิมพ์แนวหน้า ว่าเป็นผู้มีฝีมือด้านมวยไทย และชอบการต่อสู้ อย่างไรก็ตาม เขาได้รับการกล่าวว่าเป็นผู้มีความอ่อนโยนต่อเด็กและสัตว์ จากความนิยมของอาภาไชย ทำให้มีสิ่งสืบเนื่องจากตัวละครดังกล่าวในรูปแบบต่าง ๆ รวมทั้งในรูปแบบของการ์ดเกม ที่ประเทศญี่ปุ่น
Multi-criteria decision analysis
multi-criteria decision analysis (MCDA) หรือ multi-criteria decision making (MCDM) คือระเบียบวิธีที่ช่วยในการสร้างการตัดสินใจกับการประเมินหลายส่วน โดยมีจุดมุ่งหมายเพื่อหาวิธีการที่ชัดเจนในการตอบคำถามเพื่อช่วยในการตัดสินใจ ในปัจจุบันมีหลากหลายวิธีการในการแก้ปัญหาการตัดสินใจ ซึ่งแต่ละวิธีต่างมีความแม่นยำแตกต่างกัน โดยในโจทย์ปัญหาเดียวกัน ใช้วิธีวิเคราะห์แตกต่างกันก็ได้ผลลัพธ์ที่แตกต่างกัน ขึ้นอยู่กับสถานการณ์ ความเหมาะสมของเหตุการณ์ และรวมไปถึงความถนัดของผู้เลือก
ตัวอย่างของวิธีการที่ใช้ได้แก่
พรรคชาติพัฒนา (พ.ศ. 2535)
พรรคชาติพัฒนา (National Development Party) เป็นพรรคการเมืองไทยที่ก่อตั้งมาตั้งแต่ปี พ.ศ. 2535 จนกระทั่งยุบรวมกับพรรคไทยรักไทยในปี พ.ศ. 2548 หลังจากการยุบพรรคไทยรักไทยในปี พ.ศ. 2550 กลุ่มรวมใจไทยและกลุ่มชาติพัฒนาได้ควบรวมกันและก่อตั้งพรรครวมใจไทยชาติพัฒนา
พรรคปวงชนชาวไทย
ต่อมาในวันที่ 21 มกราคม พ.ศ. 2535 พลเอกอาทิตย์ได้ประกาศลาออกจากตำแหน่งหัวหน้าพรรคปวงชนชาวไทย และย้ายไปสมัครเป็นสมาชิก พรรคสามัคคีธรรม พร้อมกับรับตำแหน่งประธานที่ปรึกษาพรรคสามัคคีธรรมทำให้พรรคปวงชนชาวไทยกลับมาเป็นพรรคขนาดเล็กอีกครั้งโดยในวันที่ 2 กุมภาพันธ์ พ.ศ. 2535 ทางพรรคได้ทำการเปลี่ยนแปลงคณะกรรมการบริหารพรรคชุดใหม่และได้พันเอก (พิเศษ) พล เริงประเสริฐวิทย์ อดีตหัวหน้า พรรคสยามประชาธิปไตย เข้ามาเป็นหัวหน้าพรรคคนใหม่
พรรคชาติพัฒนา
หลังจากนั้นในวันที่ 24 พฤษภาคม พ.ศ. 2535 อันเป็นวันเดียวกับที่ พลเอกสุจินดา คราประยูร นายกรัฐมนตรีในขณะนั้นได้ประกาศลาออกจากตำแหน่งภายหลังจาก เหตุการณ์พฤษภาทมิฬ ทางพรรคปวงชนชาวไทยได้ทำการเปลี่ยนแปลงชื่อพรรคเป็น พรรคชาติพัฒนา พร้อมกับตราสัญลักษณ์ของพรรคและคณะกรรมการบริหารพรรคชุดใหม่โดยได้ พลเอกชาติชาย ชุณหะวัณ อดีตนายกรัฐมนตรีและอดีตหัวหน้า พรรคชาติไทย เข้ามาเป็นหัวหน้าพรรคคนแรกต่อมาพลเอกอาทิตย์ได้ลาออกจากตำแหน่งประธานที่ปรึกษาพรรคและสมาชิกพรรคสามัคคีธรรมกลับมารับตำแหน่งรองหัวหน้าพรรคชาติพัฒนา
AI (แก้ความกำกวม)
"AI" อาจหมายถึง
พรรคชาติพัฒนา (พ.ศ. 2535)
พรรคชาติพัฒนา
พรรคชาติพัฒนา เป็นพรรคที่ดำเนินกิจการต่อเนื่องมาจากพรรคปวงชนชาวไทย ของพลเอกอาทิตย์ กำลังเอก มี พลเอกชาติชาย ชุณหะวัณ อดีตหัวหน้าพรรคชาติไทยและอดีตนายกรัฐมนตรี เป็นหัวหน้าพรรค โดยมี ส.ส. และมีฐานเสียงส่วนใหญ่อยู่ในเขตภาคอีสาน โดยเฉพาะอย่างยิ่งจังหวัดนครราชสีมา ซึ่งเป็นจังหวัดที่พลเอกชาติชายลงเลือกตั้ง ตลอดชีวิตทางการเมือง
มีนักการเมืองที่มีชื่อเสียงหลายคนเข้าร่วม เช่น นายสุวัจน์ ลิปตพัลลภ, นายกร ทัพพะรังสี, นางปวีณา หงสกุล, นายวัฒนา เมืองสุข, นายสุภาพ คลี่ขจาย, พันเอกวินัย สมพงษ์ เป็นต้น
หลังการเลือกตั้งในปลายปี พ.ศ. 2539 แล้ว พรรคชาติพัฒนาได้เข้าร่วมเป็นรัฐบาล หลังจาก พลเอกชวลิต ยงใจยุทธ ได้ลาออกจากตำแหน่งนายกรัฐมนตรีแล้ว พรรคชาติพัฒนาได้ร่วมือกับทางพรรคร่วมรัฐบาลเดิมเพื่อสนับสนุน พลเอกชาติชาย เป็นนายกรัฐมนตรีอีกครั้ง แต่ว่า รวบรวมเสียงสนับสนุนได้น้อยกว่าฝ่ายของทางพรรคประชาธิปัตย์ จึงเปลี่ยนบทบาทเป็นฝ่ายค้าน
หลังการเลือกตั้งในปี พ.ศ. 2544 ภายหลังการถึงอสัญกรรมของพลเอกชาติชาย หัวหน้าพรรค นายกร ทัพพะรังสี จึงดำรงตำแหน่งเป็นหัวหน้าพรรค พรรคชาติพัฒนาได้เข้าร่วมเป็นพรรคร่วมรัฐบาล ไม่นานหลังจากนี้ นายกรก็ได้ลาออกจากพรรคและไปเข้าร่วมเป็นสมาชิกพรรคไทยรักไทย ซึ่งเป็นพรรครัฐบาลเสียงข้างมาก นายสุวัจน์ ลิปตพัลลภ จึงเป็นหัวหน้าพรรคต่อ ซึ่งนายสุวัจน์ได้ประกาศว่า จะไม่ขอเป็นหัวหน้าพรรคคนสุดท้าย แต่ก่อนที่จะถึงการเลือกตั้งในปี พ.ศ. 2548 ไม่นานนายสุวัจน์ได้ยุบพรรคชาติพัฒนาเข้าร่วมกับพรรคไทยรักไทย
การจัดตั้งพรรคชาติพัฒนาขึ้นใหม่
ในปี พ.ศ. 2547 ได้มีการยื่นขอจดทะเบียนพรรคชาติพัฒนาขึ้นมาอีกครั้ง แต่ก็ไม่สามารถดำเนินการต่อเนื่องได้อีก ในส่วนของสมาชิกเดิมของพรรคชาติพัฒนาได้เข้าร่วมกับทางกลุ่มรวมใจไทยของกลุ่มนายประดิษฐ์ ภัทรประสิทธิ์ อดีตเลขาธิการพรรคประชาธิปัตย์และพรรคมหาชน และกลุ่มสมานฉันท์ของนายสุวัจน์ ลิปตพัลลภ จัดตั้งเป็นพรรคการเมืองใหม่ คือ พรรครวมใจไทยชาติพัฒนา
การเลือกตั้ง
ใน การเลือกตั้ง 18 เมษายน พ.ศ. 2526 พรรคปวงชนชาวไทยได้ ส.ส. เข้าสภาเพียงคนเดียวคือนาย อารยะ ชุมดวง จากเขต 2 จังหวัดสุโขทัย
ใน การเลือกตั้ง 27 กรกฎาคม พ.ศ. 2529 ทางพรรคปวงชนชาวไทยก็ยังได้ ส.ส. เข้าสภาเพียงคนเดียวคือนาย วิฑูรย์ วงษ์ไกร จากเขต 1 จังหวัดยโสธร
ใน การเลือกตั้ง 24 กรกฎาคม พ.ศ. 2531 พรรคปวงชนชาวไทยได้ ส.ส. เข้าสภาทั้งสิ้น 17 คนนำโดยพลเอกอาทิตย์ผู้เป็นหัวหน้าพรรคจากเขต 1 จังหวัดเลย ซึ่งนับเป็นการลงเลือกตั้งครั้งแรกของพลเอกอาทิตย์
ใน การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 ได้รับเลือกตั้งจำนวน 60 ที่นั่ง
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ได้รับเลือกตั้งจำนวน 53 ที่นั่ง
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้รับเลือกตั้งจำนวน 29 ที่นั่ง
เนเพียร์
เนเพียร์ (Napier) เป็นเมืองท่าทางทะเลในประเทศนิวซีแลนด์ ตั้งอยู่ในฮอกส์เบย์ทางชายฝั่งทิศตะวันออกของเกาะเหนือ เมืองมีประชากร 63,900 คน (มิถุนายน ค.ศ. 2018) ราว 18 กิโลเมตรทางตอนใต้ของเนเพียร์เป็นที่ตั้งของเมืองแฮสติงส์ สองเมืองนี้มักเรียกว่า "The Bay Cities" หรือ "The Twin Cities" แห่งนิวซีแลนด์ ประชากรรวมของเนเพียร์-แฮสติงส์มี 134,500 คน ทำให้เป็นเขตเมืองที่ใหญ่เป็นอันดับ 6 ของนิวซีแลนด์ เนเพียร์ตั้งอยู่ทางทิศตะวันออกเฉียงเหนือของเมืองหลวงประเทศ กรุงเวลลิงตัน ราว 320 กม.
นิพนธ์ บุญญามณี
ประวัติ
นิพนธ์ บุญญามณี เกิดวันที่ 22 กรกฎาคม พ.ศ. 2501 ที่อำเภอเทพา จังหวัดสงขลา เป็นคนไทยเชื้อสายจีนฮกเกี้ยน เป็นหลานของบุนติ่น แซ่อิ้ว (เอี้ยว) 楊文珍 ซึ่งอพยพมาจากอำเภอเจียวอัน 詔安縣จังหวัดเจียงจิว 漳州府 มณฑลฮกเกี้ยน 福建省 เป็นของบุตรเฉี้ยงและจิ้ว บุญญามณี นิพนธ์เข้ารับการศึกษาระดับชั้นประถมศึกษา จากโรงเรียนวัดนาทับ โรงเรียนถนนวิเชียรชม จังหวัดสงขลา ระดับเตรียมอุดมศึกษา จากโรงเรียนมหาวชิราวุธ จังหวัดสงขลา ระดับปริญญาตรี สาขานิติศาสตร์ มหาวิทยาลัยรามคำแหง จบเนติบัณฑิตไทย (สำนักอบรมกฎหมายแห่งเนติบัณฑิตยสภา), ระดับปริญญาโท สาขารัฐประศาสนศาสตร์ จาก สถาบันบัณฑิตพัฒนบริหารศาสตร์ และ เศรษฐศาสตรมหาบัณฑิต จากมหาวิทยาลัยรามคำแหง
ด้านครอบครัว นิพนธ์สมรสกับ กัลยา บุญญามณี ปลัดเทศบาลนครสงขลา มีบุตร-ธิดา 3 คน ได้แก่ นิธิยา บุญญามณี สรรเพชญ บุญญามณี และนิธิกร บุญญามณี
ในวันที่ 12 สิงหาคม พ.ศ. 2565 นายนิพนธ์ ได้พระราชทานโล่เกียรติคุณลูกที่มีความกตัญญูกตเวทีอย่างสูงต่อแม่ ประจำปี 2565 โดย สมาคมสภาสังคมสงเคราะห์แห่งประเทศไทย ในพระบรมราชูปถัมภ์
การทำงาน
นิพนธ์ บุญญามณี เป็นสมาชิกสภาจังหวัด 2 สมัย (พ.ศ. 2528, พ.ศ. 2533) เป็นประธานสภาจังหวัดสงขลา ต่อมาได้เข้าสู่งานการเมืองระดับชาติโดยการลงสมัครรับเลือกตั้งสมาชิกสภาผู้แทนราษฎรจังหวัดสงขลา และได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 หรือ 35/1 ในนามพรรคประชาธิปัตย์ และได้รับเลือกตั้งเรื่อยมารวม 5 สมัย คือ 2535/1, 2535/2, 2538, 2539, 2544 และได้รับเลือกตั้งเป็น ส.ส.บัญชีรายชื่อ/สัดส่วน พรรคประชาธิปัตย์ 3 สมัย (2548, 2550, 2554) รวมทั้งสิ้นเป็น ส.ส. 8 สมัย
นิพนธ์ บุญญามณี ได้รับแต่งตั้งเป็นเลขานุการรัฐมนตรีว่าการกระทรวงยุติธรรม ในปี พ.ศ. 2537 เป็นเลขานุการรัฐมนตรีว่าการกระทรวงแรงงานและสวัสดิการสังคม ในปี พ.ศ. 2541 และเป็นรองเลขาธิการนายกรัฐมนตรี 2 ครั้งในปี พ.ศ. 2542 ประจำตัวพลตรี สนั่น ขจรประศาสน์ และ พ.ศ. 2543 ประจำตัวบัญญัติ บรรทัดฐาน
เมื่อพรรคประชาธิปัตย์ได้มีการปรับโครงสร้างผู้บริหารพรรคใหม่ หลังการเลือกตั้งในปี พ.ศ. 2548 แล้ว นิพนธ์มีชื่อว่าอาจจะได้รับเลือกเป็นเลขาธิการพรรคคนใหม่ แต่นิพนธ์ก็ได้ขอถอนตัวออกไป ตำแหน่งจึงตกอยู่ที่ สุเทพ เทือกสุบรรณ และ นิพนธ์ได้รับการแต่งตั้งเป็นรองเลขาธิการพรรค
ในการประชุมวิสามัญพรรคประชาธิปัตย์ เพื่อเลือกตั้งคณะกรรมการบริหารพรรคชุดใหม่ เมื่อวันที่ 6 สิงหาคม พ.ศ. 2554 ที่ประชุมได้มีมติเลือก นิพนธ์ เป็นรองเลขาธิการพรรค พร้อมกับ ศุภชัย ศรีหล้า และ นราพัฒน์ แก้วทอง
ในการทำงานฝ่ายค้านของพรรคประชาธิปัตย์ ได้มีการจัดตั้งรัฐบาลเงาขึ้น ซึ่งนิพนธ์ ได้ทำหน้าที่เป็นรัฐมนตรีช่วยว่าการกระทรวงคมนาคมเงา
นิพนธ์ บุญญามณี เป็นกรรมการบริหารพรรคประชาธิปัตย์ ชุดที่นำโดย จุรินทร์ ลักษณวิศิษฏ์ ในตำแหน่งรองหัวหน้าพรรค
เขาลาออกจากการเป็น ส.ส. เมื่อเดือนพฤษภาคม พ.ศ. 2556 เพื่อลงสมัครรับเลือกตั้งนายกองค์การบริหารส่วนจังหวัดสงขลา (อบจ.สงขลา) จนกระทั่งเดือนมิถุนายน 2562 เขาได้ลาออกจากตำแหน่งนายกองค์การบริหารส่วนจังหวัดสงขลา เพื่อรับตำแหน่งรัฐมนตรีช่วยว่าการกระทรวงมหาดไทย ในรัฐบาลประยุทธ์ จันทร์โอชา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 นิพนธ์ได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 5
ประเทศตุรกีในโอลิมปิกฤดูร้อน 2020
ประเทศตุรกี จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศตุรกีได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 50 คน เข้าร่วมการแข่งขันใน 9 ชนิดกีฬา
สงครามชเลสวิชครั้งที่หนึ่ง
สงครามชเลสวิชครั้งที่หนึ่ง (Schleswig-Holsteinischer Krieg) หรือสงครามสามปี (Treårskrigen) เป็นสงครามแรกของกองทัพทางภาคใต้ และภาคเหนือของเยอรมนี เป็นการประกาศการควบคุมดัชชนีของรัฐชเลสวิช-ฮ็อลชไตน์ สงครามซึ่งกินเวลาตั้งแต่ปี พ.ศ. 2391 ถึง พ.ศ. 2394 ยังเกี่ยวข้องกับกองกำลังจากราชอาณาจักรปรัสเซีย และสวีเดน
ท้ายที่สุดแล้วภายใต้แรงกดดันในราชอาณาจักรปรัสเซียจนต้องถอนกำลังออกไป เป็นผลให้สงครามสิ้นสุดลงด้วยชัยชนะของเดนมาร์ก ต่อมาสงครามชเลสวิชครั้งที่สองก็เกิดขึ้นในปี พ.ศ. 2407
เทศบาลตำบลธัญญา
เทศบาลตำบลธัญญา เป็นเทศบาลตำบลซึ่งมีอาณาเขตครอบคลุมทั้งหมดของหมู่ 4 และพื้นที่บางส่วนของหมู่ที่ 1–3, 9, 12–14 ของตำบลธัญญา ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลธัญญาที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,348 คน
พื้นที่เทศบาลตำบลธัญญาตั้งอยู่ทางทิศใต้ของอำเภอกมลาไสย อยู่ห่างจากที่ว่าการอำเภอกมลาไสยประมาณ 8.4 กิโลเมตร ศาลากลางจังหวัดกาฬสินธุ์ประมาณ 25 กิโลเมตร อยู่ห่างจากกรุงเทพมหานครประมาณ 515 กิโลเมตร มีพื้นที่รับผิดชอบ 9.00 ตารางกิโลเมตร หรือคิดเป็นพื้นที่ประมาณ 5,625.00 ไร่ ชุมชนหนาแน่นบริเวณทางแยกบ้านบ่อซึ่งมีทางหลวงแผ่นดินสองสายตัดผ่าน คือ ทางหลวงแผ่นดินหมายเลข 214 (กาฬสินธุ์–ช่องจอม) และทางหลวงแผ่นดินหมายเลข 2116 (ยางตลาด–ดอนตาล) เป็นย่านการค้าขายและเป็นย่านชุมชนหนาแน่นตลอดสองข้างทาง มีผู้ประกอบการค้าขายประมาณ 20% ของประชากรในเขตเทศบาลตำบลธัญญา
ศิลปะการต่อสู้
ศิลปะการต่อสู้ป้องกันตัว (Martial arts) คือ ศาสตร์แขนงหนึ่งที่เน้นการเรียนและฝึกฝนด้านการต่อสู้และการป้องกันตัว ในปัจจุบันได้มีการศึกษากันอย่างแพร่หลาย ทั้งในเชิงด้านการกีฬา เพื่อฝึกฝนร่างกายให้สุขภาพสมบูรณ์แข็งแรง หรือแม้กระทั่งฝึกฝนจิตใจ ภาพยนตร์หลายหลายเรื่องได้มีการนำศิลปะป้องกันตัวไปใช้ เช่น องค์บาก ที่นำมวยไทยมาใช้เป็นโครงเรื่องหลัก หรือภาพยนตร์จากฮอลลีวูด โดยมีนักแสดงเช่น เฉินหลง บรูซ ลี เจ็ท ลี
ศิลปะป้องกันตัวอาจเป็นกลุ่มได้ตามลักษณะการต่อสู้ เช่น
ศิลปะการต่อสู้ปัจจุบันมักถูกแบ่งเป็นสองประเภท
อธิษฐานสิจ๊ะกับนางฟ้าสีเขียว
อธิษฐานสิจ๊ะกับนางฟ้าสีเขียว เป็นผลงานวรรณกรรมของวิเชียร ไชยบัง ผู้ได้รับรางวัล รองชนะเลิศอันดับหนึ่ง ประเภทวรรณกรรมสำหรับเยาวชน ในการประกาศผลการประกวดหนังสือดีเด่นรางวัล "เซเว่นบุ๊กอวอร์ด" ครั้งที่ 7 ประจำปี 2553 และได้รับการจัดพิมพ์ครั้งแรกในปีพ.ศ.2552 เป็นวรรณกรรมที่แต่งขึ้นจากเรื่องราวอิงประสบการณ์การณ์จริง รวบรวมเอาจิตวิทยาเชิงบวกที่ใช้กับเด็กและใช้ควบคู่กับการจัดกระบวนการเรียนรู้ของครูผู้ปกครองที่ โรงเรียนลำปลายมาศพัฒนา ประเทศไทย
เนื้อเรื่องย่อ
ทุกคนต่างก็มีวัยเด็กเรื่องราวในวัยเด็ก แม้จะดูเป็นเรื่องเล็กๆ ในสายตาของผู้ใหญ่ แต่คือสิ่งที่มีค่ายิ่งใหญ่ต่อจิตใจดวงเล็กๆ ของเด็กๆ ทุกคน สิ่งที่เด็กๆ ทำอาจดูไร้ค่า ไม่มีความหมายในสายตาของผู้ใหญ่ แต่หากผู้ใหญ่อย่างเราๆ ได้มองดูด้วยความเข้าใจเราจะมองเห็นความงาม เห็นสิ่งที่มีความหมายเหล่านั้น ดอกไม้แห่งจินตนาการ เบ่งบานงดงามในวัยเด็ก “อธิษฐานสิจ๊ะกับนางฟ้าสีเขียว” บอกเล่าเรื่องราวของเด็กๆ อย่างเรียบง่ายและเป็นธรรมชาติ แต่แอบซ่อนแง่คิด มุมมองหลายอย่างที่จะทำให้เราเข้าใจเด็กๆ มากขึ้น อยากเห็นผู้ใหญ่เข้าใจเด็กๆ อย่างที่นางฟ้าสีเขียวเผื่อบางทีเราก็เป็น นางฟ้าสีเขียว ที่จะให้เด็กๆ ได้อธิษฐานขอพร
สปา
สปา (spa) เป็นชื่อเรียกการบำบัดด้วยน้ำ ซึ่งมีหลายความหมายด้วยกัน โดยชื่อของสปานั้นมาจากชื่อเมืองสปาในประเทศเบลเยียม
คำว่า สปา
ในยุคกลาง ชาวโรมันได้มีการพบบ่อน้ำพุร้อนในเมืองสปา โดยได้นำน้ำแร่จากบ่อน้ำไปใช้ล้างบาดแผลและรักษาอาการบาดเจ็บของกล้ามเนื้อ ความเจ็บปวดที่เกิดจากขาดธาตุเหล็ก (chalybeate ที่มีธาตุเหล็กเป็นส่วนประกอบ) และในปี ค.ศ. 1571 วิลเลียม สลิงส์บี (William Slingsby) ได้มีการค้นพบ chalybeate ในยอร์กไชร์ จึงได้สร้างบ่อน้ำ และเกิดมีการสร้างรีสอร์ทตามขึ้นมา ซึ่งในขณะนั้นทางอังกฤษสะกดคำว่าสปาว่า spaw
ในยุคปัจจุบันได้มีการนิยามศัพท์ภาษาละตินมาเพื่อให้เป็นคำเต็มของคำว่าสปา อาทิ เช่น "Salus Per Aquam” หรือ "Sanitas Per Aquam" ซึ่งหมายถึงสุขภาพที่ดีด้วยน้ำ คำเหล่านี้เป็นคำที่สร้างขึ้นมาภายหลังจากการใช้งานของคำว่าสปาเอง และไม่มีการใช้ในสมัยอดีตแต่อย่างใด
สถานบริการ
สปายังคงใช้เป็นคำเรียกสถานบริการด้านสุขภาพ โดยเน้นการฟื้นฟูร่างกายโดยวิธีบำบัดหลากหลายวิธี เช่น การนวด การบำบัดด้วยน้ำ บริการในสปาทั่วไป ส่วนใหญ่จะเป็นการนวด ทั้งนี้ รูปแบบการนวด และวิธีการ อาจแตกต่างกันไปในแต่ละที่ ไม่ว่าจะเป็นการนวดเพื่อสุขภาพ นวดรักษาโรค  หรือนวดเพื่อความงาม  เช่น
ไฮโพไซคลอยด์
ไฮโพไซคลอยด์ (hypocycloid) คือเส้นโค้งชนิดหนึ่ง สร้างขึ้นโดยกำหนดจุดจุดหนึ่งบนเส้นรอบรูปวงกลมวงหนึ่ง แล้วกลิ้งรูปวงกลมนั้นไปบนขอบ ด้านใน ของรูปวงกลมอีกรูปหนึ่งซึ่งอยู่กับที่ รอยที่เกิดจากการเคลื่อนที่ของจุดอ้างอิงจะได้เส้นโค้งไฮโพไซคลอยด์
เส้นโค้งนี้จัดว่าเป็นรูเลตต์ชนิดหนึ่ง และเป็นกรณีพิเศษของไฮโพโทรคอยด์ (epitrochoid) วิวัฒน์ (evolute) และอาวัต (involute) ของเส้นโค้งนี้จะมีรูปร่างคล้ายกับเส้นโค้งเดิม
สมการ
รูปร่างของไฮโพไซคลอยด์จะแตกต่างกันไปขึ้นอยู่กับรัศมีของรูปวงกลมทั้งสอง หากรูปวงกลมที่กลิ้งมีรัศมี r หน่วย และรูปวงกลมที่อยู่กับที่มีรัศมี R = kr หน่วย ค่า k หมายถึงจำนวนเท่าของรัศมีรูปวงกลมที่อยู่กับที่ ต่อรัศมีรูปวงกลมที่กลิ้ง ดังนั้นไฮโพไซคลอยด์สามารถเขียนได้ด้วยสมการอิงตัวแปรเสริมดังนี้ หรือ
ดูเพิ่ม
Zykloide Cycloïde
บาห์มัน อัสการี
บาห์มัน อัสการี โกห์นเชห์ (อักษรโรมัน: Bahman Asgari Ghoncheh; 21 ธันวาคม ค.ศ. 1991 – ) เป็นนักคาราเต้ชาวอิหร่านที่ได้รับรางวัลเหรียญทองจากการแข่งคาราเต้ชิงแชมป์โลก 2018
โอลิมปิกฤดูร้อน 2020 ประเทศญี่ปุ่น
ในตอนท้ายของการแข่งชิงแชมป์คัดเลือกโอลิมปิก เขาได้อันดับหนึ่งในรุ่นน้ำหนักไม่เกิน 75 กก. และได้รับโควตาสู่โอลิมปิกฤดูร้อน 2020 ที่ประเทศญี่ปุ่น
ดาราจักรหนวดแมลง
ดาราจักรหนวดแมลง (หรือรู้จักในชื่อว่า NGC 4038/NGC 4039 หรือ Caldwell 60/61) เป็นคู่ของดาราจักรมีปฏิสัมพันธ์อยู่ในกลุ่มดาวนกกา ทั้งสองกำลังจะผ่านระยะของดาวกระจาย ถูกค้นพบโดยวิลเลียม เฮอร์เชล ในปี ค.ศ. 1785 NGC 4038 ตั้งอยู่ใน RA: 12:01:53.0, Dec: −18°52′10″; และ NGC 4039 ตั้งอยู่ใน RA: 12:01:53.6, Dec: −18°53′11″
แหล่งข้อมูลอื่น
NGC 4038 NGC 4038 NGC 4038 NGC 4038 NGC 4038 NGC 4038 NGC 4038
เพกาซัส
เพกาซัส (Pegasus; กรีก: Πήγασος; เปกาซอส หมายถึง "แข็งแรง") เป็นสัตว์ในเทพปกรณัมกรีก เป็นม้าเพศผู้รูปร่างกำยำพ่วงพีสีขาวบริสุทธิ์ และมีปีกอันกว้างสง่างามเหมือนนกพิราบ
เพกาซัสเกิดมาจากนางกอร์กอน เมดูซ่า ซึ่งถูกวีรบุรุษเพอร์ซิอุสฟันคอ ในขณะที่เลือดจากลำคอพุ่งกระเซ็นนั้น เพกาซัสก็กระโจนออกมาจากลำคอของนาง เพกาซัสเป็นพี่ของคริสซาออร์ ซึ่งก็เกิดมาหลังจากนั้น ไม่มีใครสามารถปราบเพกาซัสได้เลย ตอนที่เพกาซัสเกิดมาใหม่ ๆ และออกวิ่งอย่างคึกคะนองนั้น น้ำที่กระเซ็นจากรอยเท้าที่เพกาซัสวิ่งก่อให้เกิดน้ำพุสวยงามที่เหล่ากวีและศิลปินชื่นชมกันนักหนา คือ น้ำพุฮิปโปครีนี ที่เป็นที่รู้จักในวรรณคดีกรีกโบราณ ว่ากันว่า หากใครได้ดื่มน้ำพุนี้แล้ว โอกาสที่จะเป็นกวีเอกอยู่แค่เอื้อม นอกจากนี้แล้วเพกาซัสยังทำหน้าที่คอยเก็บสายฟ้าให้ซุส เพกาซัสโดนปราบโดยเด็กหนุ่มรูปงามชาวเมืองโครินทร์ คือ เบลเลอโรฟอน เบลเลอโรฟอนเป็นโอรสของกษัตริย์เมืองโครินท์ คือ กลอคุส ซึ่งต่อมาเบลเลอโรฟอนได้ขี่เพกาซัสปราบสัตว์ประหลาดร้ายไคเมร่า
ในคืนหนาว แสงดาวยังอุ่น
ในคืนหนาว แสงดาวยังอุ่น เป็นละครโทรทัศน์ไทย แนวโรแมนติก ดราม่า ที่มีการสืบสวนด้วย
ออกอากาศเป็นละครโทรทัศน์ครั้งแรกทางสถานีโทรทัศน์สีกองทัพบกช่อง 7เมื่อปี พ.ศ. 2561 ผลิตโดยบริษัท พอดีคำ เอ็นเทอร์เทนเม้นท์ จำกัดผู้จัดละครโดย ธงชัย ประสงค์สันติ และ มณีรัตน์ ประสงค์สันติ จากบทประพันธ์โดย ศตรัศมิ์ และบทโทรทัศน์ของ ปณธี กำกับการแสดงโดย สยาม น่วมเศรษฐี นำแสดงโดย หลุยส์ เฮสดาร์ซัน,เซฟฟานี่ อาวะนิค,วรากร ศวัสกร,ปภาดา กลิ่นสุมาลย์,จักรพันธ์ วงศ์คณิต เริ่มออกอากาศเสนอเป็นตอนแรกเมื่อวันพุธ ที่ 5 ธันวาคม พ.ศ. 2561 และออกอากาศตอนสุดท้ายเมื่อวันพุธ ที่ 23 มกราคม พ.ศ. 2562 เวลา 20.20 น. ต่อจากละครเรื่อง พ่อมดเจ้าเสน่ห์ เป็นละครที่ถ่ายทำที่อำเภอเชียงคาน จังหวัดเลย
การคัดเลือกนักแสดงนั้น ที่เลือกคู่พระนาง หลุยส์กับเซฟฟานี่ ผู้กำกับให้เหตุผลว่า เลือกเซฟฟานี่รับบท หลิว-ลวิตา เป็นดารานางแบบชั้นแนวหน้าของไทย เพราะในเรื่องมีฉากบู๊ เซฟฟานี่ก็เป็นนักกีฬาอยู่แล้ว ส่วนพระเอก หลุยส์ รับบท ปวัตร เป็นนักเปียโน จึงต้องไปเรียนเปียโนเพิ่มเติม อีกทั้งทั้งคู่ยังเคยแสดงบทบู๊ด้วยกันในละครเรื่อง หักลิ้นช้าง จึงเข้าขากันได้
รอย ลิกเทนสไตน์
รอย ฟอกซ์ ลิกเทนสไตน์ (Roy Fox Lichtenstein; 27 ตุลาคม ค.ศ. 1923 – 29 กันยายน ค.ศ. 1997) เป็นศิลปินป็อปอาร์ตชาวอเมริกัน ที่มีผลงานโดดเด่นร่วมกับศิลปินอื่น ๆ อาทิ แอนดี วอร์ฮอล, แจสเปอร์ จอนส์ และเจมส์ โรเซนควิสต์ งานของเขาเป็นการนิยามสมมติฐานเบื้องต้นมากกว่าการล้อเลียน ซึ่งงานส่วนมากได้รับแรงบันดาลใจหลักมาจากบทการ์ตูน ลิกเทนสไตน์ผลิตผลงานที่มีองค์ประกอบค่อนข้างแม่นยำ งานของเขาได้รับอิทธิพลจากโฆษณาที่โด่งดัง และหนังสือการ์ตูน รอยได้กล่าวว่า ป็อปอาร์ตไม่ใช่ภาพเขียนแนวอเมริกัน แต่เป็นภาพเขียนแนวอุตสาหกรรม ภาพเขียนของเขาได้จัดแสดงในหอศิลป์เลโอ กัสเตลลี (Leo Castelli) ในนครนิวยอร์ก เมื่อวันที่ 15 ตุลาคม ค.ศ. 2013 อีกทั้งภาพ Woman with Flowered Hat ได้รับการประมูลในราคาที่สูงที่สุด
ชีวิตวัยเยาว์
รอย ลิกเทนสไตน์ เกิดในนครนิวยอร์ก ในครอบครัวชาวยิวชนชั้นกลาง พ่อของเขาทำอาชีพนายหน้าค้าที่ และแม่ของเขาเป็นแม่บ้าน เขาเข้าเรียนโรงเรียนเอกชนจนถึงอายุ 12 ปี และสมัครเข้าโรงเรียนมัธยมชายล้วนแฟรงคลิน (Franklin) ในนิวยอร์ก ลิกเทนสไตน์มีความสนใจในศิลปะและการออกแบบ อีกทั้งยังชื่นชอบและหลงไหลในดนตรีแจ๊สอีกด้วย เขาชอบวาดภาพเหมือนกลุ่มนักดนตรีในขณะแสดงดนตรี ในปี ค.ศ. 1939 ปีสุดท้ายในการเรียนมัธยมของเขา ลิกเทนสไตน์ได้สมัครเข้าเรียนภาคฤดูร้อนที่ Art Students League of New York ซึ่งเขาได้ทำงานภายใต้การสั่งสอนของเรจินัล มาร์ช
อาชีพ
หลังจากที่ลิกเทนสไตน์เดินทางออกจากนครนิวยอร์กเพื่อไปเรียนต่อที่มหาวิทยาลัยรัฐโอไฮโอ ในระดับปริญญาตรี สาขาวิชาวิจิตรศิลป์ แต่แล้วการเรียนของเขาก็ถูกระงับไว้ชั่วคราว เนื่องจากเขาต้องเข้าถูกเกณฑ์เข้าเป็นทหารในกองทัพ ช่วงสงครามโลกครั้งที่สอง ระหว่างปี ค.ศ. 1943 ถึง 1946 หลังจากที่การฝึกภาษา วิศวกรรม และนักบิน ถูกยกเลิก เขาจึงไปทำงานเป็นช่างเขียนแบบ และศิลปินแทน
ลิกเทนสไตน์ได้กลับไปเยี่ยมพ่อของเขา และพบว่าพ่อของเขาได้เสียชีวิตลงแล้ว เขาได้ออกจากกองทัพเพื่อเข้ากลุ่ม G.I.Bill ลิกเทนสไตน์ได้กลับเข้าศึกษาต่อที่มหาวิทยาลัยรัฐโอไฮโอภายใต้การดูแลของอาจารย์ที่ปรึกษา Hoyt L. Sherman ซึ่งเป็นบุคคลที่มีชื่อเสียงอย่างกว้างขวาง และยังเป็นอิทธิพลสำคัญในรูปแบบงานของรอยในอนาคตอีกด้วย
หลังจากที่ลิกเทนสไตน์จบการศึกษาจากรัฐโอไฮโอ เขาได้รับเข้าทำงานในตำแหน่งครูสอนศิลปะ และเขาอยูในตำแหน่งนี้เป็นเวลานานถึง 10 ปี ใน ค.ศ. 1949 เขาจบการศึกษาระดับปริญญาโทจากรัฐโอไฮโอในสาขาวิจิตรศิลป์
ใน ค.ศ. 1951 ลิกเทนสไตน์ได้รับงานเดี่ยวเป็นครั้งแรก โดยจัดแสดงที่หอศิลป์ Carlebach ในนิวยอร์ก เขาได้ย้ายไปเมืองคลีฟแลนด์และได้อยู่ที่นั่นเป็นเวลา 6 ปี อย่างไรก็ตามเขายังคงเดินทางกลับไปที่นิวยอร์กอยู่บ่อย ๆ ในช่วงเวลาดังกล่าวเขาได้รับจ้างงานเล็ก ๆ น้อย ๆ มากมาย อาทิเช่น ช่างเขียนแบบ ไปจนถึง ช่างตกแต่งหน้าร้าน งานของลิกเทนสไตน์ในช่วงเวลานี้จะแสดงถึงอิทธิพลของงานบาศกนิยม (cubism) และลัทธิสำแดงพลังอารมณ์ (expressionism) สลับกันไป 3 ปีหลังจากที่เขาได้แสดงงานเดียว ลูกชายคนแรกของเขา เดวิด ฮอยต์ ลิกเทนสไตน์ (ปัจจุบันเป็นนักแต่งเพลง) ได้กำเนิดขึ้น และ 2 ปีหลังจากนั้น ลูกชายคนที่ 2 ของเขา มิตเชลล์ ลิกเทนสไตน์ได้กำเนิดขึ้น
ใน ค.ศ. 1957 เขาได้ย้ายกลับไปอยู่ที่นิวยอร์ก และกลับมาเริ่มสอนหนังสืออีกครั้ง ซึ่งในช่วงเวลาดังกล่าวนี้งานของเขาได้รับอิทธิพลลัทธิสำแดงพลังอารมณ์แนวนามธรรม (abstract expressionism) ในช่วงปลายของกระแสศิลปะรูปแบบนี้แล้ว ใน ค.ศ. 1958 ลิกเทนสไตน์เริ่มสอนที่มหาวิทยาลัยรัฐนิวยอร์ก ณ ออสวีโก (State University of New York at Oswego) ช่วงเวลานี้ที่ลิกเทนสไตน์ได้เริ่มนำตัวการตูนต่าง ๆ อาทิ มิกกี้ เมาส์ และบักส์ บันนี แทรกเข้าไปในงานศิลปะนามธรรมของเขา
การพัฒนาสู่งานที่เป็นเอกลักษณ์เฉพาะ
ใน ค.ศ. 1961 เลโอ กัสเตลลีได้จัดแสดงงานของลิกเทนสไตน์ที่หอศิลป์ของเขาในนิวยอร์ก ซึ่งลิกเทนสไตน์ถือเป็นศิลปินคนแรกที่ได้จัดแสดงงานเดี่ยวเป็นของตนเองในหอศิลป์กัสเตลลีเพียงผู้เดียว ใน ค.ศ. 1962 งานทั้งหมดในชุดนี้ได้ถูกซื้อโดยนักสะสมตั้งแต่ก่อนงานจะได้รับการจัดแสดง ภาพเขียนทั้งหมดในชุดนี้ได้สร้างขึ้นในช่วง 1961-1962 โดยมุ่งเน้นไปที่อุปกรณ์เครื่องใช้ในบ้าน เช่น รองเท้าผ้าใบ ฮอตดอก และลูกกอล์ฟ ในเดือนกันยายน ค.ศ. 1963 เขาลาออกจากตำแหน่งอาจารย์มหาวิทยาลัย Douglass ที่ Rutgers
ช่วงชีวิตที่มีชื่อเสียง
ในช่วงเวลานี้ ลิกเทนสไตน์เริ่มออกไปแสวงหาชื่อเสียงไม่ใช่แค่ในสหรัฐอเมริกาเท่านั้น แต่ไปทั่วโลก เขาลาออกจากมหาวิทยาลัยในปี ค.ศ. 1963 และกลับมานิวยอร์ก ศูนย์กลางของศิลปะเพื่อจดจ่อในงานจิตรกรรม ลิกเทนสไตน์ใช้น้ำมันและสีแมกนาในการผลิตผลงานจิตรกรรมที่ดังที่สุดของเขา เช่น drowning girl 1963 (ปัจจุบันแสดงอยู่ที่พิพิธภัณฑ์ศิลปะสมัยใหม่ ในนิวยอร์ก) ได้รับแรงบันดาลใจจาก Dc comics' secret heart เล่มที่ 83 ภาพนี้ใช้การวาดภาพแบบเส้นขอบหนา สีทึบ และการจุด ซึ่งมีเค้าโครงที่ได้อิทธิพลจากงานภาพถ่าย งานของลิกเทนสไตน์เปรียบได้ว่าเป็นการใส่บางสิ่งบางอย่างลงบนผืนผ้าใบ เพื่อตอบสนองกับสิ่งที่เกิดขึ้นจากการใช้สีและขนาด เขายังกล่าวอีกว่ารูปแบบงานของเขานั้นแตกต่างโดยสิ้นเชิง แต่ก็การใช้เส้นก็ยังคงเป็นแบบเดิม เพียงแต่งานของเขามีรูปที่แตกต่างไปจากงานของแจ็กสัน พอลล็อก และฟรานซ์ ไคลน์
นอกเหนือไปจากการที่เขาพยายามทำซ้ำในหัวข้อเดิม ๆ งานของเขายังเป็นการจัดการโต้ตอบกับกลุ่มสื่อสารมวลชนที่กล่าวถึงงานของเขา เขาเคยกล่าวถึงงานของเขาว่าต่างจากการ์ตูนลายเส้น แต่เขาก็จะไม่เรียกว่ามันคือการเปลี่ยนรูปแบบ เพราะเขาไม่คิดว่าอะไรก็ตามที่ใช้เรียกมันจะมีความสำคัญต่อศิลปะ และเมื่องานของเขาได้ถูกจัดแสดงครั้งแรก มีนักวิจารณ์หลายคนมาท้าทายแก่นของงาน งานของเขาถูกวิจารณ์อย่างรุนแรงว่าเป็นงานที่หยาบคายและว่างเปล่า พาดหัวของนิตยสารไลฟ์ในปี ค.ศ. 1964 มีคำถามที่ว่าเขาเป็นศิลปินที่แย่ที่สุดในอเมริกาหรือไม่ เขาจึงโต้ตอบกลับว่ายิ่งเข้าไปใกล้แก่นของงานเขา ก็จะยิ่งเกิดการวิจารณ์และการคุกคามเนื้อหางาน แต่อย่างไรก็ตามงานของเขาถูกเปลี่ยนโดยสิ้นเชิงเพราะมันแตกต่างจากสิ่งที่เขาต้องการแสดงออกมา งานของเขาถูกปฏิรูปเพราะสิ่งที่เขาคิดแตกต่างจากสิ่งที่คนอื่นวิจารณ์ เพราะงานของเขาถูกเปลี่ยนแปลงและปฏิรูปไปในทางที่อคติ เขาเลยไม่สามารถนำเหตุผลใดมาโต้แย้งได้เลย เขากล่าวถึงการวิจารณ์อย่างหนักหน่วงลงในเอพริล เบอร์นาร์ด และมิมี่ ทอมสัน ในปี1986 ว่าเขาไม่เคยสงสัยและมีคำถามในระหว่างที่เขากำลังสร้างงาน การวิจารณ์เป็นสิ่งที่ให้เขาตั้งคำถามกับมัน
รูปภาพที่โด่งดังและถูกพูดถึงอย่างมากของเขา คืองานที่มีชื่อว่า Whaam! (วาดขึ้นในปี ค.ศ. 1963 ปัจจุบันแสดงอยู่ที่หอศิลป์เทตมอเดิร์น ลอนดอน) ได้รูปแบบมาจาก ภาพการ์ตูนบนผืนผ้าใบ ในปี ค.ศ. 1962 เป็นหนึ่งเรื่องใน หนังสือการ์ตูนชื่อ DC Comics' All-American Men of War เป็นภาพที่เล่าถึงการยิงระเบิดใส่กันระหว่างเครื่องบินรบ เป็นภาพการ์ตูนที่เริ่มใช้การสร้างคำโดยเลียนเสียงธรรมชาติ และการใส่กล่องข้อความ มีขนาด 1.7 x 4.0 เมตร ภาพนี้เป็นหนึ่งในภาพที่มีชื่อเสียงอย่างมากของเขา เป็นภาพเกี่ยวกับสงครามซึ่งมีขนาดใหญ่ จัดแสดงที่หอศิลป์เลโอ กัสเตลลี ในปี ค.ศ. 1963 ต่อมาหอศิลป์เทตซื้อภาพนี้ไปในปี ค.ศ. 1966
ลิกเทนสไตน์เริ่มทดลองทำงานประติมากรรมในช่วงปี ค.ศ. 1964 ทำให้เห็นที่ความสามารถของลิกเทนสไตน์ในการพยายามคงรูปแบบงานที่เรียบแบนแบบภาพวาดของเขา ภาพ Fore Head of Girl (1964) และภาพ Head with Red Shadow (1965) เป็นงานที่เขาได้ร่วมงานกับนักปั้นเซรามิค ซึ่งเป็นคนปั้นส่วนศีรษะจากดินเหนียว หลังจากนั้นลิกเทนสไตน์นำมาประยุกต์โดยการเคลือบเพื่อให้กลายเป็นงานแบบเดียวกันงานที่มีลวดลายแบบกราฟิก ซึ่งเขาเคยใช้ในงานจิตรกรรม เป็นการประยุกต์โดยใช้เส้นสีดำและเทคนิคการจุดแบบ ben day ให้ออกมาเป็น3มิติที่ปรากฏรูปแบบแบนราบ
แจ็ก คาวเวิร์ต กรรมการบริหารมูลนิธิลิกเทนสไตน์คัดค้านแนวคิดที่ว่า ลิกเทนสไตน์คือผู้ที่ทำงานโดยคัดลอกจากต้นฉบับ เขากล่าวว่า งานของรอยคือความพิศวงของสูตรการวาดเขียนและการรวมอารมณ์ที่สร้างโดยผู้อื่น แผ่นรูปถูกเปลี่ยนขนาด สี การบำรุง และเปลี่ยนความหมายของพวกมัน มันไม่ใช่การลอกเลียนซะทีเดียว อย่างไรก็ตามบางส่วนของงานของลิกเทนสไตน์ถูกวิจารณ์เกี่ยวกับการใช้ภาพในหนังสือการ์ตูนและชิ้นงานศิลปะ ตราบใดที่การใช้นั้นได้รับการลงนามรับรองโดยมุมมองของผู้อุปถัมภ์จากการ์ตูน นักเขียนการ์ตูน อาร์ต สปีเกลแมน ให้ความเห็นว่า ลิกเทนสไตน์ ไม่ได้ทำสิ่งใดในวงการการ์ตูนมากไปกว่าที่แอนดี วอร์ฮอล ทำให้กับซุป